ওই ছোট্ট বয়সে অনেক কিছুই বুঝতাম না সত্যি, যেদিন আমাকে নিউওয়েলস ওল্ড বয়েজ ক্লাবের পক্ষ থেকে ডাক্তারের কাছে নিয়ে যাওয়া হয়। ক্লাবে সব সতীর্থ ধেই ধেই করে বড় হয়ে যাচ্ছিল, আমার উচ্চতা বাড়ছিল না কিছুতেই। আমার খেলা দেখে আশপাশের সবাইকে বলাবলি করতে শুনতাম, ‘এ ছেলেটি নতুন ম্যারাডোনা’। ডাক্তার আমাকে পরীক্ষা-নিরীক্ষা করে বলেছিলেন, ‘আমি জানি না তুমি ম্যারাডোনার চেয়ে ভালো ফুটবলার হতে পারবে কি না, তবে আমি তোমাকে ওর চেয়ে লম্বায় বড় করে দিতে পারব।’ হরমোনের সেই সমস্যা উতরে ঠিকই ১.৬৯ মিটার পর্যন্ত উচ্চতায় পৌঁছতে পেরেছি আমি; ডিয়েগোর চেয়েও দুই সেন্টিমিটার বেশি যা।